Als inicis de la història de la fotografia allò que es movia no existia. No es van poder capturar cossos en moviment fins que els avenços en la química dels materials fotosensibles i en l’òptica de les càmeres no feren possible el domini dels temps d’exposició i, per tant, la realització d’instantànies. A partir d’aquell moment la fotografia havia començat a incorporar la noció de moviment com a paràmetre estètic. Però amb la instantània no n’hi havia prou per explicar les relacions entre l’espai i el temps que suposa el moviment. Alguns fotògrafs començaren a experimentar per tal de capturar les fases del moviment. Eadweard Muybridge (1830-1904) fou un dels iniciadors del mètode cronofotogràfic. Es servia de diferents càmeres col•locades una al costat de l’altra, que capturaven successivament un cos en moviment produïen una sèrie fotogràfica com les que veiem a les imatges 1 i 2.\nFig. 1: Eadweard Muybridge, descomposició del cos humà realitzant salts de llargada.\nFig. 2: Eadweard Muybridge, descomposició del moviment del vol d’un ocell.\nÉttiene-Jules Marey (1830-1904), dedicat en cos i ànima a l’estudi del moviment també va contribuir a fer avançar la cronofotografia amb la finalitat d’investigar la dinàmica del cos humà i dels animals. El mètode cronofotogràfic de Marey s’inicia el 1882 i consisteix a fotografiar en una mateixa placa sensible un gran nombre de vistes successives d’un cos en moviment, que es belluga davant d’un fons negre per evitar l’exposició total de la placa. Per a fer aquest enregistrament de successives instantànies la càmera tenia un disc amb 5 forats que donava voltes entre l’objectiu i la placa sensible, amb la qual cosa deixanva passar la llum de manera entretallada a una velocitat elevada d' 1/500 de segon, talment com un obturador que s'obre i es tanca a gran velocitat. Es produïa així una successió d’instantànies sobreposades en una mateixa imatge, que permetia a Marey determinar les posicions relatives, la trajectòria, la velocitat i la possible acceleració dels cossos. En serien exemples les imatges 3 i 4.\nFig. 3: Éttiene-Jules Marey, home saltant amb una perxa.\nFig. 4: Éttiene-Jules Marey, rebots successius d’una pilota llançada al terra.\nLa fotografia estroboscòpica segueix els passos de la cronofotografia però en capgira els paràmetres. Aquesta tècnica consisteix a prendre una fotografia a una velocitat d’obturació relativament lenta però il•luminant el cos que es mou de forma intermitent a intervals regulars mitjançant una font de llum estroboscòpica. És un tipus de fotografia que s’ha utilitzat en estudis científics per a comprovar la trajectòria de cossos, analitzar els impactes de projectils o fraccionar tot tipus de moviments. I d’on prové aquesta paraula ‘estroboscòpia’? Prové del mot grec ‘estrobo’ que vol dir remolí, quelcom que té un moviment constant. L’estroboscòpia defineix una acció constant. El nostre ull té un funcionament estroboscòpic perquè la retina és capaç de fer una lectura constant de 24 imatges per segon cosa que permet que veiem en moviment. Un flaix és un estrobo, perquè és un tipus de llum que pampallugueja constantment.\nUn dels investigadors en aquest camp, fou l’enginyer elèctric del MIT Harold Edgerton (1903-1990), que el 1926 va desenvolupar un tub de flaix que il•luminava a 1/1.000.000 de segon i que li va permetre fer fotografies estroboscòpiques però també fotografia d’alta velocitat tot captant un moment de la trajectòria de gotes, bales o d’altres cossos que es desplaçaven a gran velocitat, com la coneguda corona líquida (imatge 5), una forma que es genera quan una gota de llet impacta contra la superfície d’un volum de llet, que Edgerton fotografià el 1936.\nFig. 5: Harold Edgerton, corona de llet.\nFig. 6: Harold Edgerton, noia saltant a corda.\nLa fotografia estroboscòpica ha estat de gran utilitat per a la ciència, però també és una eina creativa utilitzada per molts fotògrafs. Un exemple destacable és el del fotògraf Gjon Mili (1904-1984), que col•laborà estretament amb Edgerton des de la dècada de 1930 i que realitzà moltes fotografies sobre el món de les arts escèniques, com la de Mora Kaye, de l'American Ballet Theatre (imatge 7) i la de Gene Kupra (imatge 8).\nFig. 7: Gjon Mili, Mora Kaye de l'American Ballet Theatre (1947)\nFig. 8: Gjon Mili, Gene Kupra..\nA l'adreça http://edgerton-digital-collections.org/ està disponible el treball realitzat per aquest enginyer: fotografies, vídeos... Harold Eugene "Doc" Edgerton, també conegut com a "Papa Flash" (6 d'abril de 1903 a 4 de gener de 1990), va ser un professor d'enginyeria elèctrica a l'Institut de Tecnologia de Massachusetts (MIT) i se li atribueix, en gran mesura, la transformació de l'estroboscopi en un laboratori fosc en un dispositiu d'ús comú.\nOrientacions per a l’experimentació\nRealitzar fotografies estroboscòpiques a l’aula ens pot servir, primer de tot, per entendre el funcionament de la càmera fotogràfica i també el de la nostra visió.\nTambé ens pot ajudar a treballar aspectes bàsics del moviment: definir-ne les trajectòries, els eixos de rotació i les velocitats. Es proposa fotografiar objectes en caiguda lliure o per plans inclinats per després poder-ne calcular l'acceleració de la gravetat. També podem analitzar un moviment parabòlic de llançament d'un objecte o un moviment circular. Més difícil és analitzar la frenada d'un objecte amb fricció, però sí que és possible fer-ho amb el xoc entre dos objectes, entre d’altres.\nFinalment ens serveix de mitjà de creació, per a produir noves i suggeridores imatges. Podem veure'n alguns exemples realitzats pels alumnes de 4t d’ESO de l’Institut Castell d’Estela a la matèria d’Educació visual i plàstica:\nFig. 9: Moviment de rotació d’un cos\nFig. 10: Moviment ondulatori d’una tira de paper.\nFig. 11 i 12: Persona que camina capturada amb diferents freqüències de la llum estroboscòpica.\nFig. 13: Rotació amb raqueta. Fig. 14: Trajectòria parabòlica d’una pilota.\nSi volem experimentar realitzant fotografies estroboscòpiques a l’aula podem jugar amb quatre paràmetres, que seran els que ens permetran fer posteriorment càlculs:\nEl tipus de moviment que fa el cos que capturarem i la velocitat a què es mou.\nLa velocitat d’obturació que farem servir quan tirem la fotografia.\nI, finalment, la freqüència de la llum estroboscòpica.\nLes distàncies en alçada i longitud que puguem mesurar.\nAixò ens permet experimentar relacions entre la velocitat del cos i la freqüència del llum; la velocitat d’obturació i la freqüència del llum; la freqüència del llum i la distància recorreguda.\nEspai completament fosc.\nFons negre (cobert amb roba o paper).\nLlum estroboscòpic amb regulador de freqüència de descàrrega. Per exemple de període d’1 s a 1/20 s (freqüència d'1 Hz a 20 Hz). Aquests llums es poden trobar fàcilment en botigues de subministrament elèctric per poc més de 10 €. Tant poden ser halògens com de leds. També hi ha flaix de càmeres que tenen funcions estroboscòpiques i que permeten regular la intensitat i la freqüència però aquests ja són més cars.\nFig. 15: Llum estroboscòpic de leds de 5 W.\nFig. 16: Llum estroboscòpic halogen de 20 W.\nCàmera fotogràfica (tipus rèflex que permeti controlar l’obturador).\nAllargador per al llum.\nCossos que es puguin moure: objectes de colors vius, persones vestides amb colors vius o clars.\nCinta mètrica per mesurar alçades i longituds.\nCinta de pintor per poder marcar a l’espai les zones que quedaran dins l’enquadrament de la càmera.\nRegistre mètric de cartró, cartolina o fusta per a incloure a la imatge per a poder fer la presa de longituds i alçades dels cossos fotografiats.\nLlibreta per anotar els paràmetres.\nFig. 17 i 18: Muntatge per a sessió de fotografia estroboscòpica en la tercera edició de la fira "Ciència entre tots" (Girona, 16 d'abril de 2016), realitzat pels alumnes de 1r d’ESO de l’Institut Castell d’Estela d’Amer.\nSegons els objectius de l’experimentació es pot destinar a alumnes de cicle superior de primària, fins a alumnes de batxillerat.\nEs recomana realitzar l’experiment amb grups d’uns 6 o 7 alumnes.\nÉs important que l’espai on es faci l’experimentació sigui ben fosc. La tela negra hauria de cobrir tot el fons que abraci l’enquadrament de la fotografia i si pot ser el terra; altrament, si el fons és blanc, la figura que vulguem capturar desapareixerà i la fotografia quedarà molt clara. Si el llum estroboscòpic no és molt potent cal situar-lo prop de la figura que estarà en moviment il•luminant-la directament des de davant de la càmera. La persona en moviment ha de portar roba clara o llampant (vermella, taronja, verda...). Si s’utilitzen objectes també cal que siguin clars o de colors vius. També es pot jugar a fer anar la persona de negre per capturar-ne només les mans i la cara. La càmera ha d’anar amb trípode i el flaix si pot ser també. Cal experimentar amb la velocitat d’obturació, es recomanen temps d’exposició d’1,5 o 2 segons o amb temps més llargs. Cal també ajustar el diafragma perquè el cos surti visible i fixar l’enfocament per allà on passarà la figura abans d’enfosquir completament l’espai. Després només cal variar la freqüència del llum estroboscòpic.\nAnàlisi del moviment d'una pilota\nNota: Aquest apartat ha estat realitzat per en Tavi Casellas dins del suport a la vessant més científica a l'article.\nCom a exemple del treball que es pot realitzar a la matèria de Física a partir de la realització de la fotografia estroboscòpica mostrem aquí l'anàlisi sobre el llançament de la pilota de la imatge 14 de l'article.\nPer recollir les dades utilitzarem el programari Meazure: http://www.cthing.com/Meazure.asp\nde lliure distribució i que, entre altres característiques ens permet mesurar posicions, distàncies, àrees... a partir d'una imatge qualsevol que puguem observar en la pantalla de l'ordinador (independentment del programari que utilitzem per visualitzar-la).\nAquest programa, tal com es pot observar a les imatges 19 i 20, es mostra sempre en primer pla per facilitar-ne la utilització. En el nostre cas utilitzarem la possibilitat de mesurar una distància (el diàmetre de la pilota) i la posició (el punt inferior de la pilota en les diferents seqüències).\nFig. 19 i 20: Utilització de Meazure per mesurar el diàmetre de la pilota i la seva posició en un instant determinat\nCapturant aquestes dades disposem de les mesures en unitats arbitràries i ho haurem de convertir a unitats reals, centímetres en el nostre cas. Ho fem sabent que el diàmetre de la pilota de futbol és de 22 cm.\nLes dades obtingudes les podem recollir i analitzar amb un full de càlcul tal com es veu en la taula següent:\nTaula 1: Utilització de Meazure per mesurar el diàmetre de la pilota i la seva posició en un instant determinat\nLes tres primeres columnes corresponen a les dades obtingudes directament a partir de la fotografia amb el programa Meazure i les tres darreres a les transformacions realitzades sabent que:\nLa freqüència de l'estroboscopi en el cas de la fotografia era de 8,5 Hz (aproximadament).\nEl diàmetre de la pilota (22 cm) corresponia a la pantalla a 190 unitats de Meazure (p).\nSi representem les gràfiques i del nostre moviment obtenim uns resultats excel•lents tal com es pot veure en les imatges 21 i 22.\nFig. 21: Gràfica del moviment parabòlic de la pilota\nFig. 22: Gràfica del moviment parabòlic de la pilota\nAlguns detalls importants que cal tenir presents:\nLes gràfiques obtingudes corresponen a les esperades: una recta en el cas de la com a resultat d'un MRU en l’eix horitzontal i una paràbola amb curvatura negativa que correspon a un MRUA amb acceleració constant cap avall en el moviment vertical.\nEls valors, en ambdós casos, del factor de correlació en elaborar la gràfica de tendència són pràcticament de la unitat (0,9989 i 0,997), cosa que indica que, efectivament, el resultat de l'experiència correspon a una recta i una paràbola.\nDe les fórmules indicades al gràfic podem obtenir la velocitat constant en direcció horitzontal de la pilota (183,2 cm/s = 1,832 m/s) i també l'acceleració vertical que s'hauria de correspondre amb el valor de la gravetat ( ; per tant, ).\nEn aquest cas, l'error del valor obtingut de la gravetat respecte al valor estàndard de és de només un (francament acceptable dins dels errors experimentals).\nPodem afinar més l'experimentació controlant millor la freqüència del flaix estroboscòpic (el potenciòmetre que permet regular-la no és molt precís) o bé mesurant-la més exactament amb altres sistemes.\nLa realització de mesures a partir de la imatge, encara que sigui utilitzant programaris específics, sempre comporta uns errors que no s'han de menystenir.\nPrimera experiència realitzada a l’Institut Castell d’Estela:\nVídeo del vídeoMAT2014 en què s’utilitza la fotografia estroboscòpica: Quant hauria de millorar la nostra visió per poder veure amb nitidesa un cos que es mou a 40 km/h?:\nCol•lecció Harold Edgerton:


S’acosta el final de la lliga i començo a experimentar aquell horror vacui de què parlaven els existencialistes. Un desagradable neguit en expansió. Amb tot, penso que serà innecessari córrer cap a la farmàcia, perquè sempre hi ha distraccions a l’abast. Massilla mediàtica per omplir qualsevol esquerda. Quin nombre de columnes es deuen haver escrit sobre Mourinho? Quantes hores invertides, en dilucidar si Busquets va insultar Marcelo a traïció? Allà on hi havia un penalty dubtós, s’hi haurà de posar algun safareig de darrera hora. En comptes de debatre sobre Guardiola, caldrà inventar un spaguetti western, amb Obama en el paper de sheriff. Convé no despistar-se. Tant se val si broten manifestacions per les cantonades. O si moren assassinades milers de persones, en conflictes escampats arreu. No ens deixem atrapar, per l’angúnia i per la queixa! No ens entretinguem, entre el fang i la brutícia! Encara prendríem mal, com deia aquell. Senzillament, s’hauran de buscar alternatives a la pilota. No és tan complicat d’entendre, si hi posem una mica de voluntat. Recordem que la programació estiuenca, dissenyada per a primats poc evolucionats, ho deixarà tot a favor nostre.\nMentre esperem la xafogor, podem ocupar-nos del morbós affaire de Dominique Strauss-Khan, aquest peix gros que per culpa de la bragueta va camí de la guillotina. Una cambrera d’hotel l’ha denunciat per assetjament sexual i au revoir a la carrera política. Quedem-nos amb el sainet i no anem més enllà, de debò. Abstinguem-nos de penetrar a la fosca cambra del poder. Mantinguem-nos allunyats de les especulacions. Creieu-me. Més enllà de l’entreteniment, només hi ha l’horror.\nPerfecte i d’acord amb tot això que dius, però no t’oblidis de la presumpció d’innocència.\n16 de maig de 2011, a les 20:01\nMiquel, amb independència de la seva culpabilitat o innocència, després de tot aquest rebombori mediàtic, em temo que DSK té la carrera política més que finiquitada. El que no tinc tan clar és quin ha estat l'autèntic origen d'aquest escàndol monumetal... ha sortit a la llum en un moment bastant oportú...\n17 de maig de 2011, a les 11:48


Sessió científica: LES LLEVADORES VISIBILITZEM L’ENDOMETRIOSI ficken porno lesben porno oma ficken ficken porno deutsche porno deutsche kostenlose porno porno frei porno porno video porno deutsche\nSessió científica: LES LLEVADORES VISIBILITZEM L’ENDOMETRIOSI\nAl mes de setembre d’enguany, s’ha presentat al Departament de Salut, el primer protocol d’atenció a l’endometriosi. El Model d’atenció a l’endometriosi a Catalunya pretén millorar la salut de les dones afectades i té una visió més enllà del mateix sistema sanitari. La conscienciació de la societat, especialment les dones més joves, és fonamental per modificar la percepció social d’aquest problema de salut. Un dels obstacles per al diagnòstic ràpid d’aquesta patologia és, precisament, la normalització del dolor menstrual i, en conseqüència, el retard en la cerca d’atenció sanitària. I, per una altra banda, l’estigmatització, i de vegades discriminació, de les dones arran de l’expressió del dolor i el malestar.\nAquest protocol ha de motivar als professionals a actualitzar els coneixements sobre aquesta malaltia i millorar l’atenció, diagnòstic i tractament de les dones que ho pateixen. Aquesta sessió és el fruit de la col·laboració de l’Associació d’Afectades d’Endometriosi de Catalunya amb l’Associació Catalana de Llevadores, per la qual cosa, volem agrair aquesta col·laboració amb elles.


ᐅ Activitats en família i amics a La Cellera de Ter - Esportec\nACTIVITATS A LA CELLERA DE TER EN FAMÍLIA I AMB AMICS\nOferim un gran ventall d'activitats en grup a prop de La Cellera de Ter adaptables tant per a families com per a grups d'amics.\nExperts en activitats en grup a l’aire lliure a La Cellera de Ter\nComptem amb molts anys d'experiència en la realització d’activitats familiars a prop de La Cellera de Ter adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a La Cellera de Ter amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a La Cellera de Ter Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de La Cellera de Ter on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de La Cellera de Ter amb amics\nActivitats esportives i d'aventura a prop de La Cellera de Ter per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a La Cellera de Ter, per tal que pugueu descobrir els indrets més idíl·lics de les nostres contrades.\nFestes d'aniversari a La Cellera de Ter\nSortides amb la família a La Cellera de Ter\nComiats de solter a La Cellera de Ter\nCoses a fer amb parella a La Cellera de Ter\nExperiències esportives a La Cellera de Ter\nCelebracions a La Cellera de Ter\nTurisme a La Cellera de Ter\nRutes en segway a La Cellera de Ter\nCates de vi a La Cellera de Ter\nVisites a cellers a La Cellera de Ter\nSom creadors d'experiències a prop de La Cellera de Ter. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a La Cellera de Ter i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de La Cellera de Ter que us proposem.\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de La Cellera de Ter i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de La Cellera de Ter amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a La Cellera de Ter, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nA Esportec som experts en família a la zona de La Cellera de Ter per a tot tipus d'edats.


'Sâlmon< Festival': Més enllà del moviment | Barcelona Cultura\nSegons el muntatge\nEl Sâlmon< Festival arriba a la sisena edició. I, mentre es planteja canvis de cara al futur, ens presenta creacions d'artistes i col·lectius que van d'Aimar Pérez Galí a El Conde de Torrefiel o la Societat Doctor Alonso. Teniu una cita (o moltes!) del 8 al 25 de febrer al Mercat de les Flors, entre d'altres espais.\nEl Sâlmon< és un festival de creació organitzat des del Mercat de les Flors i el Graner i dedicat a les propostes més noves del camp del moviment i més enllà. La cita posa el focus en les noves expressions de la dansa i el moviment, i vol explorar i donar a conéixer entre el públic barceloní les maneres més renovadores i menys convencionals d'acostar-se a la dansa, la música i el teatre.\nMés enllà de la pura exhibició, el festival ja ha col·laborat en la gestió i l'acompanyament de molts projectes i, durant els darrers sis anys, ha acumulat experiències i ha teixit mil complicitats que, ara, el fan pensar en un replantejament de futur que encara està pendent de definir però que hauria de superar el model habitual de festival que mercantilitza la feina dels artistes.\nMentre esperem que es defineixin els canvis que vindran, l'edició d'enguany del Sâlmon< ofereix molts atractius per acostar-se al Mercat de les Flors. Arrenquen amb el col·lectiu Big Bouncers (Anna Rubirola, Cecilia Colacrai i Mireia de Querol) i la peça O.V.N.I., que els dies 8 i 9 de febrer reflexiona sobre els objectes i sobre el paper del cos, com a màquina biològica, entre una miríada de màquines mecàniques.\nA partir d'aquí, una pluja de propostes del màxim interès (hi ha més d'una quinzena de muntatges programats) que van des de la performance de vídeo i fotografia Air pur, d'Iñaki Álvarez (del 8 al 18 de febrer al Foyer del Mercat amb entrada lliure) a creacions comunitàries del programa municipal Art i part com la multitudinària Atlas (8 i 9 de febrer) o cites especialment curioses que utilitzen el moviment i el so que genera per explorar conceptes de gènere i sexe com Nosotres (11 de febrer), la proposta de la xilena Javiera Peón-Veiga (a la imatge; foto: José Carrasco).\nAtenció, però, a muntatges de noms coneguts de l'escena barcelonina més avantguardista, com ara Aimar Pérez Galí, que en el seu espectacle Èpica (15 i 16 de febrer) es llança, mitjançant la dansa i alguna cosa més, a la recerca de la llibertat; o El Conde de Torrefiel (Tanya Beyeler i Pablo Gisbert) que, a M.C.: Las historias naturales (15 i 16 de febrer), utilitza imatges i paraules per parlar del món que ens envolta a la recerca d'un punt de vista únic i comú.\nLa performer Cris Blanco, per la seva banda (recordeu ciencia_ficción o El Agitador Vórtex?) presenta a Pelucas en la niebla (18 de febrer) una mena de microconcert o bé de musical de butxaca que, és clar, té la música com un ingredient essencial. També serà present al Sâlmon< la Societat Doctor Alonso (Sofía Asencio i Tomàs Aragay) que, un cop més, investiguen les paraules i la resposta que generen en el pla físic en una col·laboració amb el Teatro de Babel de Mèxic a Si los huesos hablaran (17 de febrer).\nSon només algunes propostes d'un festival que s'allargarà fins al 25 de febrer amb propostes d'artistes tan destacats com Lipi Hernández (Data; 19 de febrer), l'acció cinemàtica La isla bonita, de Santiago Sepúlveda (23 de febrer) o la proposta per a nens i nenes Blink Flash Duncan (25 de febrer).\nA més de la programació escènica, però, el Sâlmon< Festival té també un programa expandit que el porta a molts altres espais de la ciutat. Passeu-vos per l'Antic Teatre, CaixaForum, Fabra i Coats, la Fundació Joan Miró, el Graner, la sala Hiroshima, el Macba o alguns instituts de la ciutat i trobareu artistes del moviment fent una conferència, impartint un taller o mostrant les seves creacions.\nAixí, els artistes residents a Fabra i Coats (entre els quals Za!, Jaime Conde-Salazar, Laila Tafur o el Blood Quartet) us convidaran el dia 10 de febrer a compartir amb ells una paella (5 €); i a l'Antic Teatre podeu veure un espectacle enquadrat dins del festival com el que presenta Javier Vaquero i Streetjizza els dies 9 i 10. Sònia Gómez, per la seva banda, treballarà al voltant del seu projecte Dancers a CaixaForum els dies 16 i 17 de febrer.\nSi voleu saber més sobre el Sâlmon< Festival, consulteu el web del Mercat de les Flors.\nUn espectacle de dansa i teatre que busca despertar l’imaginari emocional dels més petits\nAtlantis2018, amb Diana Gadish\nLa dansa ens fa reflexionar sobre qüestions com la mort i la identitat a Corpografies #3


[Ivan Trujillo] El Qigong: Medicina Xinesa en Moviment\nYou are here: Home / Veus / Opinions / [Ivan Trujillo] El Qigong: Medicina Xinesa en Moviment\nLa Medicina Tradicional Xinesa disposa de cinc fantàstiques eines per ajudar-nos a prevenir l’aparició de la malaltia, mantenint així el bon estat de salut, o per ajudar-nos a retrobar-la, en cas de que l’haguéssim perdut. Aquestes eines són, des de la més que coneguda acupuntura, passant per la moxibustió, la fitoteràpia, el massatge Tui Na i el Qigong. Potser de totes elles, la menys coneguda pel gran públic sigui aquesta última, el Qigong, i per això vaig a dedicar unes paraules per explicar de què es tracta.\nPràctica de Quigong al part de Vallparadís Foto: alquimiainterna\n“Treball amb l’energia vital” és aproximadament com es tradueix Qigong, que seguint la manera correcta de pronunciar-ho sona com txikung. Tant és així, que el més habitual és que el trobem escrit tant d’aquesta última manera com Chikung. Es pot dir que el terme Qigong és contemporani a nosaltres, ja que es va difondre a mitjans del passat segle XX, amb la finalitat d’englobar totes aquelles tècniques mil·lenàries que estaven destinades a mantenir la salut i aconseguir la longevitat: Dao Yin (Conduir i guiar el flux de vitalitat), Yang Sheng (Nodrir el principi vital), Xing Qi (Promoure la respiració), entre moltes altres.\nAl Qigong s’uneixen postures i moviments corporals, la focalització de la ment i una respiració controlada, amb la finalitat d’aconseguir que l’energia del nostre cos flueixi a través d’ell de manera abundant i sense bloquejos. La Medicina Tradicional Xinesa entén que en el moment en que aquesta energia no es distribueix tal i com hauria de ser pel nostre cos, ja sigui per la seva carència o pel seu estancament, esdevé malaltia. La no correcta gestió de les nostres emocions així com les inclemències del temps (el fred, la calor, la humitat, el vent o la calor de l’estiu), són la causa d’aquestes disfuncions energètiques i per tant, de la malaltia.\nS’han estimat en més de cent els sistemes de Qigong diferents que existeixen a la Xina. Uns imiten el comportament i qualitats motrius de certs animals, altres coordinen els moviments corporals amb la fonació de síl·labes, amb la finalitat de fer un massatge als òrgans interns; altres estils es focalitzen més a l’enfortiment dels músculs i tendons, etc. Tots aquests sistemes es poden agrupar segons la seva corrent filosòfica, ja sigui taoista, budista o tibetana; per l’escola mèdica o marcial; en interns o externs; o en estàtics o dinàmics.\nEl Qigong també te el seu costat esportiu. Es realitzen campionats per tot el món en els quals els participants demostren una gran precisió a l’hora d’executar els exercicis. Els jutges a l’hora de puntuar, donen molta importància a la concentració, la respiració, la simultaneïtat de moviments, en cas de participar en grup, etc.


L'àrea de la Dona d'IU considera el nom d'Units Podem "excloent", "jeràrquic" i "patriarcal"\nEl col·lectiu sectorial del partit d'Alberto Garzón denuncia que no se sent "en absolut" representat en aquest pacte i veu "inacceptable" que no s'hagi inclòs en el programa l'"aposta pel feminisme"\n2 min. Madrid 18/05/2016 19:41\n651x366 Iglesias i Garzón, després de tancar l'acord electoral / EFE Iglesias i Garzón, després de tancar l'acord electoral / EFE\nL'àrea federal de la Dona d'IU exigeix a la direcció de la seva organització modificar l'acord amb Podem perquè considera que no recull de forma clara la seva aposta pel feminisme. A més, denuncia que el nom de la coalició, Units Podem, és "excloent" amb el 50% de la població, "jeràrquic i patriarcal".\nAquesta àrea interna d'IU vol que la denominació de la confluència electoral sigui "inclusiva" i les dones estiguin "visibilitzades". "En la nostra organització no té cabuda la utilització del masculí com a genèric", denuncien, subratllant que IU és una organització "en què el feminisme forma part de les seves senyes d'identitat".\nSegons sosté, ni IU ni Podem es defineixen com una organització política, de manera que "no hi ha excusa per a aquesta denominació a no ser que el que es pretengui fer visible és només el pacte entre homes, un pacte, doncs, jeràrquic i patriarcal". Però a més, vol que la direcció traslladi a l'acord la seva aposta pel feminisme com a "principi i eix vertebrador de l'organització" i situï aquestes propostes "com a element essencial de la campanya".\nEncara que entén que IU i Podem han subscrit un acord de mínims basat en 50 punts, l'àrea de la Dona diu no sentir-se "en absolut" representada en aquest pacte. "Ens sembla inacceptable que no s'hagi inclòs la nostra aposta pel feminisme, com a principi i eix vertebrador de les nostres propostes de transformació social", denuncia.\nSense perspectiva de gènere\n"No hi ha propostes transversals, no està impregnat d'una mínima perspectiva de gènere, no inclou temes essencials com el dret a decidir sobre el nostre cos, la igualtat en l'accés a l'ocupació i en els salaris, la paritat real, la violència de gènere com una violació dels drets humans i del principi d'igualtat", repassa.\nPer tot això, l'àrea de la Dona d'IU exigeix " coherència en la composició de les candidatures; coherència en la composició de les i els representants d'IU en elles; coherència en la denominació de la coalició, i coherència en el programa de mínims".\nLa coalició entre Podem i IU ja té marca electoral: Units Podem


Poeteca - Viquipèdia, l'enciclopèdia lliure\nFundació Mallorca Literària i Casa Museu Blai Bonet\nPoeteca és un projecte de divulgació poètica impulsat per la Fundació Mallorca Literària i la ‘Casa Museu Blai Bonet. Centre de poesia’, que té per objectiu divulgar i dinamitzar la poesia catalana. El projecte neix el 21 de març del 2019, coincidint amb el Dia Mundial de la Poesia.\nEn l'àmbit digital, el projecte es concreta en una plataforma web en què es fa una compilació de la poesia catalana, amb l'obra de Blai Bonet i Rigo com a base. La web també conté un apartat dedicat a l'acció poètica, que compta amb un calendari amb les diferents activitats organitzades per la fundació. En ell vessant físic, la Poeteca serà l'espai-biblioteca de la futura Casa Museu Blai Bonet, que acollirà fons bibliogràfics especialitzats en poesia i servirà per fomentar la creació i la lectura poètica, amb activitats regulars.\nLa base de dades de 'Poeteca' incorporà des del seu llançament al voltant de 1.000 poemes de prop de 300 autors, una recopilació que s'ha anat incrementant amb la incorporació del llegat del portal digital Mag Poesia i el Festival de Poesia, projectant un corpus global de més de 5.000 poemes accessibles a la carta. A més, vol treballar en la gestió i conservació d'altres llegats poètics amics de Bonet com el de Damià Huguet Roig i Jaume Pomar i Llambias. El portal digital Mag Poesia és una iniciativa d'Antoni Artigues que va arrencar l'any 1997. Està concebut com una eina de divulgació enfocada a la voluntat de fer present la poesia en l'entorn didàctic. Així mateix, també es recopilen continguts del 'Festival de Poesia de la Mediterrània', que enguany celebra la 21a edició, amb poemes escrits i traduïts en català dels poetes que han participat en el Festival des del seu naixement.\n↑ 1,0 1,1 N., E. «Neix la Poeteca, un projecte per recopilar i divulgar la poesia en català». Ara Balears, 21-03-2019 [Consulta: 8 agost 2020].\n↑ 2,0 2,1 2,2 «Neix Poeteca, arxiu i pàgina web sobre poesia en català La base de dades incorpora en el seu llançament uns mil poemes». VilaWeb, 21-03-2019 [Consulta: 8 agost 2020].\n↑ 3,0 3,1 3,2 «El projecte 'Poeteca' neix per a donar a conèixer l'acció i col·lecció de la poesia catalana». Sóller. Setmanari d'Informació local, 21-03-2019 [Consulta: 8 agost 2020].\nPortal de la "Poeteca"\nObtingut de «https://ca.wikipedia.org/w/index.php?title=Poeteca&oldid=30085989»\nLa pàgina va ser modificada per darrera vegada el 23 abr 2022 a les 17:13.


Barberà commemora el Dia internacional de l'orgull LGBT amb una xerrada sobre la Llei per eradicar l'homofòbia - Tot Barberà\nBarberà commemora el Dia internacional de l’orgull LGBT amb una xerrada sobre la Llei per eradicar l’homofòbia\nTú estás aquí: Inicio / Barberà commemora el Dia internacional de l’orgull LGBT amb una ...\nBarberà commemora el Dia internacional de l‘orgull LGBT amb una xerrada sobre la Llei per eradicar l’homofòbia\nLa conferència donarà a conèixer els principals trets d’aquesta norma catalana pionera a l’Estat Espanyol.\nEn el marc del Dia Internacional de l’orgull LGBT, que se celebrarà el proper 28 de juny, la Biblioteca Esteve Paluzie de Barberà acollirà una conferència per conèixer el contingut de la Llei contra l’Homofòbia.\nL’activitat, organitzada per l’Associació ACORD, en col·laboració amb l’Ajuntament de Barberà del Vallès, es realitzarà el mateix dimarts, 28 de juny a les 18h a la Sala Salvador Allende.\nLa conferència pretén donar a conèixer la Llei 11/2014 per garantir els dret de lesbianes, gais, bisexuals, transgèneres i intersexuals i per eradicar l’homofòbia, la bifòbia i la transfòbia, que va ser aprovada pel Parlament de Catalunya a l’octubre de 2014.\nLa norma, pionera a l’Estat Espanyol, suposa un avenç de la tolerància, la convivència i reconeixement de la diversitat d’orientació sexual i identitat de gèneres.\nLa xerrada serà presentada per la Regidora de Programes per a col·lectius socials, Mireia Sánchez Pi i comptarà amb la presència del Fiscal de Serveis de Delictes d’Odi i Discriminació de la Fiscalia Provincial de Barcelona, Miquel Àngel Aguilar; la Secretaria responsable de l’Àrea LGTB de la Generalitat de Catalunya, Maria Lluïsa Jiménez Gusi, i la directora de l’entitat ACORD, Gemma Sánchez Ruíz.\nL’acte vol convertir-se en un debat, obert a la ciutadania, que serveixi per visibilitzar els drets de les lesbianes, gais, bisexuals, transgèneres i intersexuals amb l’objectiu d’eradicar qualsevol tipus de LGTBfòbia al nostre país.\nActe: Conferència sobre la Llei 11/2014 per garantir els dret de lesbianes, gais, bisexuals, transgèneres i intersexuals i per eradicar l’homofòbia, la bifòbia i la transfòbia\nDia: dimarts, 28 de juny\nLloc: Sala Salvador Allende de la Biblioteca Esteve Paluzie\nMés informació sobre l’acte a: gerencia.acord@acordlgtb.org\nDissabte 25 de juny arriba la presentació de la programació de Festa Majo... Jesús Ávila Granados presenta a Barberà el seu llibre ‘La confesión....


Es posen a la venda les entrades pels espectacles de la Nit de Cap d'Any a Valls\nDes d'avui dimecres, a les 18h, ja es poden adquirir les entrades per al concert de versions de La Banda del Coche Rojo i Tapeo Sound System i per l'espectacle de cabaret 'Un Cap d’Any a l’Infern' del GTP\nImatge d'arxiu de La Banda del Coche Rojo, que protagonitzarà el concert de versions de la Nit de Cap d'Any CEDIDA\nDimecres, 16 Octubre 2019 16:53\nAquest dimecres 16 d'octubre, a les 18 hores, surten a la venda les entrades dels actes organitzats a Valls amb motiu de la celebració de la Nit de Cap d'Any. Es tracta del concert revetlla de versions, que tindrà lloc per segon any consecutiu, i com a novetat l'espectacle de cabaret 'Un Cap d’Any' a l’Infern, impulsat pel Grup de Teatre Principal. Les entrades es poden adquirir, per una banda, a les taquilles del Teatre Principal en el seu horari habitual, els dimecres de 18 a 21 hores, i els divendres de 12 a 13:30 hores. I, per altra banda, a través de la nova plataforma web www.eventbrite.es.\nEl nou espectacle de cabaret\nEl Teatre Principal serà l'escenari d'una de les propostes per acomiadar el 2019 i rebre el 2020 amb força, es tracta de l'espectacle 'Un Cap d’Any' a l’Infern, a càrrec del Grup del Teatre Principal. L’obra, un cabaret-espectacle de varietats, començarà a les 23h i s’allargarà fins la mitjanit, quan tindran lloc les tradicionals campanades, seguides dels darrers compassos del muntatge. Durant la funció, l’escenari del Principal s’omplirà de números musicals, d’humor i de cabaret, en un espectacle especial que tindrà lloc al fons de l’infern. Les entrades, al preu de 25€, inclouen el cotilló.\nEl nou any a Valls començarà també amb la música del doble concert revetlla de versions al Pavelló Xavi Tondo, al Centre Esportiu Municipal del Fornàs, que oferirà, per segon any, 6 hores de música i festa. Els grups La Banda del Coche Rojo i Tapeo Sound System seran els encarregats d’amenitzar la revetlla al pavelló del passeig Josep Tarradellas, al Fornàs, a partir de la 1 de la nit del dia 1 de gener i durant tota la matinada. Els preus seran de nou testimonials, per regular l’aforament del recinte: 3€ l’entrada anticipada i 5€ la mateixa nit.


5 motius per endinsar-se en l'univers de Deborah Hay al Mercat de les Flors\nLa Casa de la Dansa acull del 27 de novembre al 4 de desembre una constel·lació dedicada a l'artista. Us parlem de 5 curiositats d'ella que us despertaran el vostre interès...\nTime Out en col·laboració amb Mercat de les Flors dimarts 16 de novembre 2021\nHi ha oportunitats que no s'han de deixar escapar i, aquests dies, una d'elles és la de conèixer en persona una protagonista d'alguns dels canvis artístics més revolucionaris del segle XX: Deborah Hay.\nAquesta novaiorquesa és ballarina, coreògrafa, mestra i escriptora i un gran referent de la dansa de la post-modernitat que cal descobrir, sigueu o no uns apassionats del moviment escènic. I és que aquesta temporada, del 27 de novembre al 4 de desembre, Hay serà la gran convidada al Mercat de les Flors amb una constel·lació dedicada a la seva àmplia figura: hi trobareu coreografies seves, una instal·lació, un film, una lectura i una conferència performativa.\nUn còctel artístic a l'altura d'aquesta figura clau de la dansa dels nostres temps!\nPer començar a escalfar motors per tot aquest munt de cites amb Deborah Hay, us parlem de tots els detalls que s'han preparat al Mercat de les Flors al voltant d'aquest gran artista que és capaç de parlar-nos amb el cos.\n1. Vibrarem amb dues peces extraordinàries\nPer aquesta constel·lació Deborah Hay ens ha portat tres obres magnífiques de la seva carrera. Les dues primeres, a càrrec del Cullberg, el ballet més important de Suècia. I és que el seu director, Gabriel Smeets, va demanar a Hay que fos coreògrafa associada per poder realitzar les seves peces i gràcies a aquesta petició les podrem veure a casa nostra.\nEls dies 27 i 28 de novembre pujarà a l'escenari 'The Match', l'obra mestra de Hay. Interpretada per quatre ballarins del Cullberg és una peça del 2004 que es basa en la naturalesa de l’experiència, l’atenció i la percepció. En ella veureu exercicis semblants a la meditació que, de manera imperceptible, connecten els ballarins amb la part material de la peça. Un muntatge sense acompanyament musical on tota l'atenció cau en els ballarins i que resulta el compendi de tot el pensament i treball de Hay. De fet, s'ha descrit com "una vibrant i captivadora batalla d'enginys". És parada obligada d'aquesta constel·lació!\nDel 2 al 4 de desembre serà el torn de 'Figure a Sea', de 2015. Aquesta coreografia, interpretada, també,per 17 ballaris del Cullberg, és una meditació sobre el fet de veure: veure la música, incidències, imprevistos i, el més sorprenent, veure l’innombrable. Amb una expressió minimalista, els ballarins i l’escenari es converteixen en un mar de possibilitats infinites assolint una perfecció tècnica. En aquest cas, l'atenció també es repartirà en la música: creació original de l'americana Laurie Anderson.\n2. Veureu a Deborah Hay en solitari\nEl 4 de desembre tindrem el plaer de veure a Deborah Hay a l'escenari en solitari estrenant 'my choreographed body... revisited'.\nI és que tot i que aquesta obra és de 2019 cada vegada que puja a l'escenari és diferent. Cinquanta anys de pràctica són els que han configurat la manera de coreografiar de Deborah Hay i reinventar-se contínuament, mantenint el compromís amb el cos. És el que fa que l'interès de la dansa hagi seguit en l'artista durant tants anys. Aquesta obra mostra precisament això: un tribut a la seva riquesa.\n3. Reflexionareu sobre dansa i política\nEl 3 de desembre tindrem el plaer de veure Deborah Hay sobre l'escenari amb 'A Lecture on the Performance of Beauty': una reflexió sobre la dansa i la política en forma de conferència-actuació.\nD'on ve aquesta reflexió? El 2002 Hay va escriure la partitura del seu solo 'A beautiful', nascut de la ràbia de l'artista davant de l'aleshores president dels Estats Units, George Bush.\nAnys després, 'A Lecture on the Performance of Beauty' és la versió extensa i performativa d'aquesta partitura original. Una peça centrada en la bellesa de la repetició i la vibració de l'instant just abans de desaparèixer.\nFoto: Peter Humble i David Young\n4. Us acomodareu amb el film de la seva figura\n'Alignement is Everything' de Peter Humble i David Young és un 'must' de Deborah Hay a baix de l'escenari. És un film rodat a Austràlia amb una pel·lícula en color caducada de 16 mm i processat a mà en blanc i negre. Unes característiques que fan el film encara més encantador! I és que aquest poètic curtmetratge segueix de ben a prop a Deborah Hay durant una setmana al municipi costaner australià d’Indent, i en ell la sentim parlar de la vida, la mort i el seu treball com a artista i ésser humà.\nLa podrem veure a les 19.30 h del 27 al 28 de novembre i del 2 al 4 de desembre; diumenges es projectarà a les 17.30 h.\n5. Contemplareu el seu univers amb una instal·lació i performance\nLa instal·lació 'Escrivint com a coreògrafa', del coreògraf i ballarí Laurent Pichaud és tot un homenatge a Deborah Hay.\nÉs un testimoni de la creativitat de l'artista i una capbussada en el seu llenguatge: la creació d'un llenguatge oral i escrit dins del mateix procés coreogràfic.\nEl seu creador, Laurent Pichaud, també és director artístic de la companyia x-sud art / site company i artista investigador convidat al Departament de dansa de la Universitat Paris 8. Una ment que fa anys que investiga els moviments i els llenguatges de Hay i que del 27 al 4 de desembre, una hora abans de les funcions, ens porta aquesta instal·lació per conèixer-la a fons.\nA més d'aquesta instal·lació Laurent Pichaud i Carme Torrent, coreògrafa i ballarina, pujaran a l'escenari la performance conferència 'Traduint com a ballarí(na)'. És una cita que complementa aquest enfocament vist a la instal·lació i que examina la manera en la qual els ballarins reben i juguen amb la 'coreografia del llenguatge' que Deborah Hay els presenta a l'hora de treballar i de realitzar les seves coreografies.\nPodreu veure aquesta performance conferència els dies 2 i 3 de desembre a les 18 h. Animeu-vos i nodriu-vos de l'univers de Deborah Hay al Mercat de les Flors.


Blog del Museu Nacional d'Art de Catalunya » Entre dues ales, un espectacle visual i coral\nL’artista Èlia Llach va presentar el passat 24 de novembre a la Sala Oval del museu l’espectacle Entre dues ales, amb la col·laboració de dues entitats vinculades a Poblenou i a Can Felipa: la Coral del Joncar i el Barcelona Estels Club. L’hem convidada a compartir l’experiència al blog.\nL’espectacle estava emmarcat dins de la convocatòria d’Arts Visuals del Centre Cívic Can Felipa, en l’exposició que enguany porta per lema Sobre la Bellesa, i dins el La (B) Felipa, un programa que es planteja com a espai d’experimentació, aprenentatge i producció on artistes, entitats, institucions i col·lectius treballin conjuntament per a crear i produir accions de mediació públiques relacionades amb el projecte.\nEntre dues ales, espectacle d’Èlia Llach. Foto: Xavi Arqués\nEntre dues ales, espectacle al Museu Nacional. Foto: Xavi Arqués\nEl projecte de mediació va promoure des del principi el treball en xarxa entre les entitats tenint en compte els interessos i objectius de tots, i generar així un espai de creació conjunta per tal que les persones implicades participessin activament i creativament del procés de treball i presentació pública de l’esdeveniment. Les idees i aportacions de tots els implicats, ja fos als assajos amb la coral al teatre de Can Felipa o als assajos amb els estels al Pavelló Municipal d’Esports dels Països Catalans de Badalona, es van tenir en compte i es van debatre per a una posada en comú.\nAixí doncs, el projecte Entre dues ales es va veure reforçat per la professionalitat i la passió de Jordi Piccorelli, director musical de l’esdeveniment, qui a la vegada va convidar a participar-hi la Coral Lo Rossinyol de Sant Antoni de Vilamajor, i de Víctor López, representant del Barcelona Estels Club, per a la construcció i el vol dels estels.\nEntre dues ales, d’Èlia Llach. Foto: Xavi Arqués\nDes de bon principi, l’espectacle va voler relacionar les dues agrupacions, en el moment en què el cant de la Coral i el vol dels estels eren coprotagonistes d’un espectacle que havia de teixir-se al mateix temps que avançava l’acció i el diàleg entre les dues. Mentre que el vol dels estels responia amb diferents moviments al cant, aquest enarborava la veu amb el vol per crear així un seguit de situacions que, gràcies a la música improvisada amb la tècnica del Soundpainting i diferents adaptacions musicals, van deixar un ampli marc d’actuació durant els dies dels assajos, que es van poder veure després en la seva presentació pública.\nA títol personal, l’espectacle Entre dues ales naixia amb una pregunta: podem dibuixar amb la nostra veu, a l’aire?\nPer fer això potser hem de portar les paraules a una segona sonoritat, a una comprensió diferent, alliberant-les de tota la subjecció que ens impedeixi avançar. Un dibuix i una veu totalment entregats, vius i en expansió. Un dibuix i una veu que desbordin i envaeixin l’espai traçant en les seves esperances, els seus èxits i les seves derrotes, l’adveniment que mai ha de deixar de ser festejat.\nEntre dues ales, espectacle d’Èlia Llach al Museu Nacional. Foto: Xavi Arqués\nDes de temps immemorials la humanitat ha alçat les seves mirades al cel perquè allà ha cregut llegir els senyals d’un destí. Potser poder dibuixar allò que brindi l’oportunitat de reconciliació entre la veu i l’aire, en el seu esvaïment i en la seva permanència, arrabassi la forma amb la qual el dibuix mai farà altra cosa que aproximar-se a una aparició fugaç.\nEntre dues ales\nEl museu, viver multidisciplinari: un entorn on descobrir la meva professió Avui els museus ofereixen una multitud d’oportunitats als i les...\nCAPTCHA * Time limit is exhausted. Please reload the CAPTCHA. tres + 3 =


per Marta Romera / ACN 30/08/2021 20:55h\nL'ús de la gasolina amb plom s'ha acabat arreu del món, segons ha anunciat aquest dilluns l'Organització de les Nacions Unides (ONU). La fita s'ha aconseguit, afirma l'entitat, després que aquest combustible altament contaminant hagi deixat d'oferir-se a les benzineres d'Algèria el juliol passat.\nL'òrgan recorda que aquest metall pesant s'afegia a la gasolina des del 1922 per millorar el rendiment dels motors, i que des d'aleshores ha esdevingut una «catàstrofe per al medi ambient i la salut pública». L'ONU estima que prohibir l'ús de la gasolina amb plom evitarà més d'1,2 milions de morts prematures cada any i subratlla que el plom afegit a la benzina ha contaminat l'aire, la pols, el terra, l'aigua potable i els conreus durant un segle.\nL'ONU certifica la fi de l'ús de la gasolina amb plom arreu del planeta | LleidaDiari.cat\nEn la dècada del 1970 gairebé tota la benzina produïda al món contenia plom\nT'interessa: El preu de la llum tornarà a pujar en les pròximes hores


Juny – 2012 – Compromís per Ròtova\nL’Ajuntament atorga la llicència ambiental al promotor de la planta de transferència (doc.)\nHo ha fet a data 19 de juny de 2012, a pocs dies que òbriga i quan ja està construïda. El consistori desestima totes les al·legacions presentades (fa quasi un any). Ací teniu el document en pdf. L’al·legació que recollia…\nCompromís demana a l’empresa de la planta de transferència que no discrimine les dones\nNahiana Suñé (regidora de Compromís): “La present al·legació va ser presentada en el període d’exposició pública de la llicència ambiental del projecte de la planta de transferència. Allà s’indicava que les places estaven reservades exclusivament per a homes, sense que hi…\nEl préstec per pagar proveïdors tindrà un 5,94 % d’interessos\nJa coneixem les condicions del préstec per al pagament a empreses proveïdores. El passat plenari de 8 de juny, Compromís per Ròtova va preguntar per la situació actual i condicions concretes del préstec, que ascendia a 1.766.449 €. Els interessos que haurà…\nResum de la sessió ordinària del plenari (8 de juny de 2012)\n1.-Lectura i aprovació, si s’escau, de les actes de sessions anteriors (04.05.2012 i 14.05.2012). Acta de 4 de maig de 2012: 9 vots a favor Compromís i PP. Acta de 14 de maig de 2012: 3 vots en contra de…


Els clústers catalans uneixen esforços – Clúster Bioenergia Catalunya\nEls clústers catalans uneixen esforços\nEn el primer webinar, que es farà el 25 de març,Cristina Alcaraz de Laboralis abordarà quins procediments cal prendre per tramitar mesures laborals.\nEn el segon, que es durà a terme el 26 de març, Àlex Rodríguez de Marsbased, tractarà sobre el teletreball i els recursos humans, centrant-se en com reorganitzar processos, bones pràctiques de salut i benestar en teletreball.\nEl quart tindrà lloc l’1 d’abril, sota el nom“Competir, inclús sent petits, en temps d’Amazon”, i es parlarà sobre competitivitat empresarial mitjançant la digitalització i el Big Data.\nSobre els clústers:Els clústers són organitzacions sense ànim de lucre que agrupen a empreses i entitats que operen sobre un mateix sector o segment de mercat, i que col·laboren entre elles per aconseguir més i millors oportunitats de negoci. Actualment, 2.300 empreses i agents de l’entorn formen part de 30 clústers a Catalunya, tot representant el 30% del PIB de l’economia (74.000 milions d’euros de facturació agregada). Les organitzacions associades als clústers generen més de 300.000 llocs de treball. Segons dades fetes públiques per ACCIÓ, el 76% de les empreses membre de clústers asseguren que formar part d’aquestes organitzacions les fa més competitives, mentre que el 91% inverteix en R+D i innovació.\nMés informació sobre els clústers a:https://www.accio.gencat.cat/ca/serveis/clusters/ i http://www.clusters.cat\n← Nova etapa: Clúster Bioenergia CatalunyaEl CBC i el CREAF signen un conveni de col·laboració →


Historia - Falla AV Genoves Alaquas\nEl Naixement d'una Falla\nQui no té alguna vegada un bonic somni? Eixe alé generós de nostres sentits que ens fa sentir a tots que nostres fantasies es fan realitat?\nDoncs és el que ens va ocórrer a un grup de matrimonis bons amics, que es trobaven reunits per a passar un dia de festa junts.\nEls matrimonis van ser:\n- Paco Asensi & Teresa Llacer\n- Jaume Ortí & Carmen Ruiz\n- Lluis Mengod & Amparo Lozano\n- Ramón Ruiz & Alicia Maria\n- Josep Ferrer & Carme Escuder\nI va ser eixe dia en què se li va ocórrer a un de nosaltres dir: "che, per què no fundem una falla?\t" es van fer comentaris de tota classe; uns deien: "esteu bojos de remat", com anem a fer això?, però altres deien i per què no, clar que ho podem fer. I ahí va començar el lio per a tots; però al final, es va decidir que si, que faríem falla. Però ens faltava el més important, que és el que havíem de fer per a començar, i per a saber-ho vam anar a la Junta Central Fallera, i ahí ens enterarem de tot el que s'havia de fer per a poder plantar una falla. I d'esta manera, comencem eixa tasca tan gran i desconeguda per a tots, que suposava una experiència per a ser la primera vegada. Però... seguim avant, per que volíem pertànyer a eixe món d'il•lusió i fantasia que són les falles. Es va fer córrer la veu a tot el barri, es va fer l'apuntà , i els homes, dones, jóvens i xiquets es van alegrar. Va ser molta gent la que s'apuntà a la falla, perquè volien formar part en aquesta festa incomparable que són les falles.\nS'anomenà la primera junta directiva, que van ser el cap i casal per a poder tirar cap avant, i que en aquell llunyà any 1976 va estar formada per:\n- President: Ramon Ruiz Moreno\n- Vicepresident 1º: Manolo Santaeulalia Pastor\n- Vicepresident 2º: LLuis Mengod Aparicio\n- Secretari: Josep Antoni Madrigal Gramaje\n- Tresorer: Benjamin Ruiz Martí\n- Comptador: Josep Mengod Lozano\n- Vicecomptador: Francesc Moratilla Montesa\n- Delegat Festejos: Emilio Ortí Baviera\n- Delegat Loteria: Francesc Pallardó Fuentes\n- Delegat Infantils: Josep Maria Martí Perales\n- Delegat Femines: Vicent Ruiz Martí\n- Delegat activitats diverses: Francesc Ortí Ruiz.\nAquesta va ser la nostra primera junta directiva. Però érem nous, i teníem un gran problema, que no teníem on reunir-nos. No teníem casal, però vam tindre la col•laboració d'uns fallers que van posar un local davall la disposició dels fallers per a reunir-nos allí. I aquest va ser el lloc on es va triar la senyoreta Alicia Ruiz Maria com a fallera major, i com a fallera major infantil a Maria Jesus Ferris Gil, ocupant el lloc de president infantil Antonio Ricart Paterna.\nAra faltava el que ens representava a tota la comissió i a la nostra falla i fera que tot es fera una realitat, l'estandard. I també va ser possible fer-ho. Va ser dissenyat per dos fallers:\nLuis Mengod Aparicio i Luis Mengod Lozano.\nI per que es fera la benedicció van ser els padrins, Francesc Ferris Palop i la seua dona, Carmen Gil Pascual. Tot allò va tindre lloc per fi nostra primera presentació fallera, en l'antic local "Piano Blanco"\nJa era tot realitat, tot. i després d'això: avant, sempre avant, amb eixos animosos fallers i falleres que havien, amb l'afan i inquietud que tenia per treballar, i tota eixa joventut disposada ajudar, i recórrer els carrers amb els seus trages dient-se: és veritat, ja tenim falla. i així va ser el naixement de la nostra falla.\nJa fan 38 anys desde que va ocórrer aquesta historia, 38 anys de bons moments, de rialles i d′esforç molt d′esforç per a que aquesta falla seguira endavat però gràcies a la constància dels fallers i les falleres, i de totes les persones que han format part de les juntes directives que han hagut i que hi ha, aquest somni s′ha convertit en el que hui és, esta gran falla:\nFalla Avinguda Genovés!!\nAsociació Cultural Falla Avinguda Genovés i Adjacents Alaquàs . C/San Rafael Nº5 Alaquàs 46970.- Xavier Calvo 2020


S'ultima l'organització i desinfecció d'espais al Sant Jordi per acollir el concert pilot de Love of Lesbian La República\nACN Barcelona.-El Palau Sant Jordi viu aquest divendres les darreres tasques per netejar i desinfectar el recinte que acollirà, aquest dissabte, els 5.000 assistents al concert pilot a nivell europeu, […]\nACN Barcelona.-El Palau Sant Jordi viu aquest divendres les darreres tasques per netejar i desinfectar el recinte que acollirà, aquest dissabte, els 5.000 assistents al concert pilot a nivell europeu, protagonitzat per Love of Lesbian. Es tracta de la primera actuació multitudinària i amb el públic dret a Catalunya des de l’inici de la pandèmia, en un acte promogut pels festivals i acompanyat per un estudi de l’Hospital Germans Trias i Pujol. La pista del Sant Jordi estarà sectorialitzada en quatre espais i s’evitaran les aglomeracions a l’entrada i a la sortida. Els assistents hauran de portar mascareta ffp2, malgrat que podran consumir. El resultat de l’actuació contribuirà a determinar el futur dels festivals d’estiu.\nA diferència de l’experiència de la Sala Apolo del desembre, el concert del Sant Jordi no es considera un assaig clínic sinó un esdeveniment “comercial” basat en la confiança que va generar aquella prova. Per això, els assistents ara no són voluntaris sinó espectadors amb entrada als quals no es farà un seguiment ni noves proves després del concert. Els organitzadors, però, sí que demanaran autorització per rastrejar a través del sistema púbic de salut quants dels assistents acaben sent positius en dies posteriors, per comparar-ho amb la incidència global del virus. Quant a les conseqüències d’aquest concert per a l’activitat dels festivals de música estivals i les sales, els organitzadors s’han mostrat cauts. “Aquest no és el model definitiu, i segurament d’aquí a l’estiu ens tocarà fer més proves. Però treballem amb la idea de recuperar activitat de cara l’estiu, entenent la diversitat de festivals existents”, va exposar durant la presentació Jordi Herreruela, del Festival Cruïlla.El concert i tot el que l’envolta tindrà un cost de 200.000 euros, dels quals entre 80.000 i 90.000 euros es finançaran amb la venda d’entrada. La resta, és la inversió a fons perdut que fan els festivals i entitats participants en la iniciativa.Neteja dels 4.500 metres quadrats del Sant JordiEl Palau Sant Jordi té una superfície de 4.500 metres quadrats, que es netejarà durant el procés de muntatge, abans i durant el concert, i al final. Segons l’empresa responsable de la desinfecció, Ndavant, el recinte s’ha separat en set zones. El dia del concert, es destinarà un equip de professionals a cada zona que s’encarregarà de la desinfecció dels lavabos i de tots els espais de contacte de les persones assistents, com ara les baranes o els poms de les portes, entre d’altres. Totes els treballadors també s’han fet proves d’antígens els dies de treball, que es repetiran el mateix dia del concert. Les tasques de neteja han comptat amb el robot Xenex, un sistema de llum polsada ultraviolada tipus C que, segons l’empresa, en menys de dos minuts i de manera sostenible, elimina el rastre de la covid-19. És el sistema que s’utilitza per a una desena d’hospitals catalans, com l’Hospital Universitari de Bellvitge, l’Hospital Universitari de la Vall d’Hebron o l’Hospital de Sant Joan Despí Moisès Broggi.


Ca n’Oriac, Bammp Arquitectes – Beta Architecture\nArchitect: Bammp Arquitectes\nMaterials: Wood, Plaster, Stone\nLa Masia de Ca n’Oriac es troba al nord de la ciutat de Sabadell. Confrontada amb el Parc del Torrent de la Romeua. Es un edifici amb les característiques pròpies d’una Masia Catalana, un edifici principal, construccions annexes utilitzades per l’emmagatzematge i un espai lliure davant l’edifici principal, l’era. Actualment la parcel.la presenta, un estat molt deteriorat. El pati de la masia, és un gran espai buit de vegetació descontrolada. L’edifici principal manté la volumetria principal original, les edificacions annexes estan enderrocades degut al deteriorament per falta de manteniment. La masia pràcticament no és visible des del carrer. L’espai lliure de la masia està delimitat per mitgeres. I un altre punt important a tenir en compte és que el conjunt té una categoria (BCIL).\nEl projecte neix de la necessitat de posar en valor al Masia de Ca n’Oriac i el seu entorn immediat, proposant un canvi d’ús, convertint-lo en un equipament associatiu i social. Cal rehabilitar la Masia per fer-la habitable i que compleixi tota normativa dels nous usos, i afegir dos edificis nous. La sala polivalent amb una capacitat de 118 persones i un segon edifici que és de Serveis Socials, que ha de funcionar de manera independent a l’equipament. La posició dels dos volums nous dins la parcel.la és una decisió important. La primera decisió és fer-los amb cobertes planes per no competir amb la volumetria de la Masia i garantir-ne el diàleg formal.\nLa sala polivalent es col·loca a la cantonada oest de la parcel.la, per evitar tapar la façana protegida de la Masia i alhora estar connectat amb l’equipament. L’edifici de Serveis Socials. La superfície de l’edifici de 700m2 fa que calgui desenvolupar-se en dues plantes. Es col·loca adossat a la mitgera est per tal de fer façana a l’era i tapar la mitgera. Aquesta posició també permet l’accés independent pel carrer Benavarri. Un altre punt important a tenir en compte és la tanca. Es modifica la del carrer La Mola, per tal de fer més visible la Masia i l’era al barri, i garantir una comunicació amb el parc. Aquesta nova tanca, segueix el llenguatge de l’antiga tanca de barrots, però fent-la arribar fins a terra, per buscar més transparència.\nEls criteris de la rehabilitació de la Masia, passen per recuperar la imatge original de l’edifici, i l’estructura interna de sales.\n– Per recuperar la imatge original cal desfer-se dels elements que eren afegitors, com les parets de l’entrada de planta baixa, o elements d’envans secundaris. El revestiment de la façana es proposa amb estuc de calç de color clar.\n– L’estructura interna de les sales és la que marcarà la posició de les peces del programa d’usos, per evitar la mínima afectació dels murs existents.\nL’accés es fa pel cos central de la Masia. Actualment en aquesta sala hi ha l’escala per accedir a la planta primera, en mal estat, que es proposa enderrocar. Això fa que quedi una sala diàfana de vestíbul i d’exposicions. Al final d’aquesta sala, hi ha l’accés al celler. Com que es considera convenient mantenir la morfologia de l’espai de celler i tines, i actualment aquest espai no té coberta, es planteja fer un pati cobert de vidre, per tal que sigui una entrada de llum i contribueix a que tot el conjunt funcioni energèticament de manera passiva i autosuficient. També hi ha l’escala que comunica la planta baixa amb la cota del celler i la planta 1. L’ascensor és a l’interior de la masia. Es refan els forjats enderrocats amb formigó per millorar la inèrcia de l’edifici.\nEls nous cossos es plantegen amb uns criteris de claredat formal i priorització funcional. Les cobertes dels dos edificis nous són planes. La de la Sala Polivalent és un terrat que permet fer activitats a la fresca. La coberta de l’edifici de serveis socials és enjardinada, i d’ella en naixeran les enfiladisses que colonitzaran la mitgera est del recinte. El nou edifici de serveis socials, farà de façana a l’era i taparà part de la mitgera. Aquesta s’inspira amb el llenguatge de les terrasses porxades que al 1900 vam ampliar la masia, la façana porxada de la sala de lectura de la planta prinera. El nou programa consta de dues plantes. La sala polivalent es col·loca a la cantonada oest de la parcel.la, per evitar tapar la façana protegida de la Masia i alhora estar connectat amb l’equipament pel foyer, antic celler. L’accés independent de la Masia es realitza des del pati, la franja que comunica amb la cota d’accés, i també amb la pantalla del cinema a la fresca que està col·locada, i es correspon amb la part de darrera de la sala.\nCompetition: Ca n'Oriac | Views: 1.554


Nou taller grupal: El nostre viatge a Ítaca | CAP Passeig de Sant Joan\nArticles més llegits durant l’any 2018 →\nEt sents sol a casa? Veus la teva xarxa social reduïda? Doncs anima’t a participaral nou taller ‘El nostre viatge a Ítaca’!\nAquest taller està dirigit a aquelles persones majors de 65 anys amb risc o presència de solitud no desitjada, que pot donar com a conseqüència un augment del risc d’aïllament social. Per a evitar-ho s’ha creat un taller grupal on a través de la cultura (cinema, teatre, lectura, etc.) es parla de vivències clau en la nostra vida. D’aquesta manera els pacients poden compartir amb la resta les seves experiències i en què mesura han sigut importants per a ells. I així fomentar la interacció entre els habitants del barri per a lluitar contra la solitud.\nAquests tallers es realitzaran el 1r i 3r dijous de cada mes d’11-12 h a l’aula de formació del CAP Passeig Sant Joan.\nLes inscripcions es poden realitzar al taulell de l’entrada.\nPer a més informació pots consultar als nostres professionals sanitaris.\nAquesta entrada s'ha publicat en Infermeria, Medicina de família, Notícies i etiquetada amb activitat comunitària, activitat grupal, CAP Passeig de Sant Joan, Tallers. Afegiu a les adreces d'interès l'enllaç permanent.


El Bloc de Pius Pujades: Article notable de Narcís Comadira\nLlegeixo a l'Ara aquest text de l'amic Comadira. Crec que mereix la màxima difusió.++++\nEstem tan acostumats a mirar cap a ponent quan hem d’assenyalar l’enemic que no ens adonem que l’enemic el tenim a dins de casa. Els partits polítics que, més o menys junts, defensen, o defensaven, això que en diuen el procés, són els que estan minant des de dins l’existència d’allò que ens constitueix: la llengua. Els Premis Nacionals de Cultura a escriptors en llengua castellana, la reducció de les hores de docència del català, la supressió de l’ensenyament de la literatura catalana al batxillerat, l’eliminació del doblatge de les pel·lícules al català, el fet de plantejar-se la cooficialitat del català i el castellà en un futura Constitució catalana, tot són indicis del que realment pensen els nostres governants. La conselleria de Cultura i la conselleria d’Ensenyament, de bracet, estan actuant contra l’essència de la nostra identitat, la llengua. Reduir la presència de la llengua catalana en la vida pública del país és atacar el país. I començo a preguntar-me si és que Esquerra Republicana de Catalunya i la Nova Convergència volen realment una Catalunya independent. Començo a témer que no. Que Junts pel Sí s’està convertint en un Separats pel No. Em sembla que els fa por, això de ser un país adult. Volen continuar essent espanyols, volen ser perdonats per les vel·leïtats del passat recent i tornar al redós espanyol d’on mai no haurien d’haver intentat escapar-se. Això sí, volen bons tractes per tenir una vida una mica millor, només faltaria. Un encaix suau, que no faci mal, lubricat amb un pacte fiscal que els faci possible governar amb menys dolor. I estan disposats a sacrificar la llengua catalana, això tan incòmode, tan car, tan difícil. Volen reduir-la a l’àmbit estrictament privat, facilitant el creixement de l’ocupació de la llengua castellana en tot el que és important: l’ensenyament, la justícia, la ràdio i la televisió, el cinema.\nEliminar els doblatges de pel·lícules al català és eliminar un instrument didàctic important de la llengua, una presència d’aquesta llengua en registres diferents, amb el que això vol dir d’ampliació lèxica i expressiva. Però ¿a qui li importa tot això? ¿Com pot importar això a algú que ja s’ha resignat, i ho demostra a cada pas, a un català d’estar per casa, a un català per cantar el Fum, fum, fum entremig d’ El pequeño tamborilero i Jingle bells? La globalització? Sí, bona excusa.\nEliminar l’ensenyament de la literatura catalana al batxillerat és suprimir radicalment la saba de la llengua: sense saba, la planta es mor\nEliminar l’ensenyament de la literatura catalana al batxillerat és suprimir radicalment la saba de la llengua: sense saba, la planta es mor. La literatura, que és la reserva lingüística per excel·lència, és el millor instrument per configurar els cervellets dels nostres cadells, perquè la literatura és aquell àmbit on la llengua adquireix el seu suprem poder de significar. És clar que estic parlant de la literatura de debò, d’aquella literatura que estimula el sentit crític, d’aquella literatura que posa en dubte el que és políticament correcte, d’aquella literatura que, per la seva mateixa perfecció, arrossega cap a zones de llibertat i de fertilitat infinites. Esclar, tot això és corrosiu, tremendament corrosiu per al sistema. I com que tot això pot succeir gràcies a la nostra literatura, entenc que el sistema, el nostre sistema processual, es disposi a sacrificar-la. En la literatura hi ha el nostre passat, mil anys d’història, mil anys de sacrificis, mil anys de treball esforçat. Mil anys d’idees diferents, a vegades oposades, mil anys de tensar la llengua, de fer-la més mal·leable, més dúctil, més capaç d’expressar-se, més dotada per crear sentit, per llegir el món i interpretar-lo. Tot això que estic dient aquí, segurament d’una manera ben maldestra, és el que hauríem de saber explicar als nostres joves parlants. Hauríem de saber convèncer-los que han heretat un autèntic tresor. I aquest convenciment només els pot arribar a través de la literatura. De la literatura seriosa.\n¿Quin futur veuen els nostres governants, un cop eliminada la llengua catalana, per a aquest país que intenten, diuen, fer lliure, just i modern? ¿S’adonen del que estan fent? ¿Són tan ignorants? ¿O són simplement uns cínics que treballen només pel seu propi estatus? Estic trist. Trist fins a la desolació. El meu país només em fa plorar. I si algú diu que mai no havíem estat tan bé com ara, menteix. Perquè mai no havíem tingut a l’abast de la mà aquesta possibilitat que no sé si encara tenim i l’estem dinamitant amb egoismes de partit i obcecacions ideològiques. ¿Qui és el nostre autèntic i primer enemic?


marzo 2015 | Escola Santa Maria dels Apòstols\n● martes, 24 de marzo de 2015\nAmb motiu del viatge-pelegrinatge a Lourdes d'alumnes de 6è i 1r d'ESO, es celebra la 2a edició del CONCURS FOTOGRÀFIC on els alumnes participants recolliran moments de la seva estada a Carcassone i Lourdes en imatges.\nCada participant presenta 3 fotografies en format .jpg sobre vivències, experiències, paisatges... de l'estada a Carcassone i Lourdes. S'envien al correu de l'escola (escola@smapostoles.org)\nData límit: dilluns 13 d'abril.\nCada alumne de 6è i 1r d'ESO votarà 1 de les imatges.\nS'atorgarà un 1r i 2n premi a les instantànies més votades.\nÀnims i sort als participants!\nUNES COLÒNIES ESPECIALS\nEls dies 16, 17 i 18 de març un grup d'alumnes de 6è d'EP i 1r d'ESO va gaudir de totes les activitats i vivències en les colònies-pelegrinatge a Carcassone i Lourdes. Tots ells han viscut amb molta intensitat i molta alegria l'algaravia dels moments de lleure, el recolliment dels moments d'oració, la reflexió de les lectures i posades en comú, els riures i la satisfacció al anar-se a dormir... Pels professors que els han acompanyat ha estat tot un privilegi i un motiu d'orgull compartir aquesta experiència amb aquest grup de nens, que han mostrat que els valors cristians els estan fent créixer com a persones íntegres, compromeses i educades.\nEls dies 16, 17 i 18 de març molts alumnes de 1r a 6è de primària van gaudir d'unes colònies molt divertides a la casa Can Ribas, situada a Bigues i Riells. Durant la seva estada, tots els alumnes van realitzar diverses activitats: tallers de cuina, activitats d'exploradors, gimcanes, esports, balls tradicionals, escriptura xinesa... A més a més, alumnes i professors van gaudir d'estones de convivència que sempre recordaran amb afecte.\n● lunes, 23 de marzo de 2015\nEl dia 19 de març, alumnes de 3r i 4t d’ESO i de 1r i 2n de Batxillerat van anar a la Universitat Pompeu Fabra per a participar a la Prova Cangur 2015convocada per la Societat Catalana de Matemàtiques.\nVan resoldre els problemes proposats i van poder relacionar-se amb alumnes d’altres escoles, gaudint de les instal·lacions de la Universitat.\n38 PREMI DE RELAT BREU\n● sábado, 21 de marzo de 2015\nAquest matí, alguns alumnes de 2n d'ESO han participat al 38è PREMI DE RELAT BREU organitzat per Coca-cola.\nHan estat a la Universitat Politècnica de Catalunya i han disposat de dues hores per escriure el seu relat. La premissa era que havien d'incloure una frase: "L'amic segur se'l coneix en l'ocasió insegura".\nEls felicitem per la seva participació.\n● viernes, 20 de marzo de 2015\nAquesta setmana s'han celebrat les Jornades Esportives de bàsquet a la ESO i han estat tot un èxit.\nEls alumnes han estat molt motivats i, amb la col·laboració d'alguns alumnes de Batxillerat, la competició ha estat molt satisfactòria.\nPrincesitas (nois) i Intocables (noies) de 1r ESO B.\nTakatas (mois) de 2n ESO C i Me da igual (noies) de 2n ESO A.\nRubias (noies) de 3r ESO A\nACB (nois) a 4t A i No lo sé (noies) en un equip combinat de 4t A i B.\n4t d'ESO A L'ECOPARC\n● jueves, 12 de marzo de 2015\nLa setmana passada, els alumnes de 4t d'ESO van anar a visitar l'Ecoparc de Sant Adrià del Besòs, una sortida que forma part del programa d'activitats de l'Agenda 21.\nLa visita va ser molt profitosa i interessant i va ajudar a conscienciar als alumnes de la necessitat d'una correcta gestió dels residus. Tanmateix vàrem gaudir d'una fantàstica passejada per la platja.\nPROJECTE de 1r: ENS VISITEN ELS PARES\n● martes, 10 de marzo de 2015\nPel Projecte Interdisciplinari del 2n trimestre, anomenat Els continents, els nens i nenes de 1r han fet una activitat amb l'ajuda de les seves famílies. Cada dimarts, un grup d'alumnes presenten una exposició sobre el continent que els ha tocat i que han preparat a conjuntament amb els seus familiars. Es tracta d'una activitat que els nostres alumnes esperen amb il·lusió ja que els seus familiars comparteixen amb la resta de companys la feina que han realitzat.\nPREPAREM LA PRE-PASQUA\n● lunes, 9 de marzo de 2015\nT'animes a celebrar amb nosaltres la Pasqua 2015?\nVols posar-li SAL a la vida?\nVISITA DE LA MARE GENERAL DE LES MISSIONERES CROADES DE L'ESGLÉSIA\nEls dies 27 i 28 de febrer i 1 de març, la comunitat de les MCI de Barcelona vam rebre la visita de la Mare General, Daniela Pérez, i de la Germana Elida Cruz, Consellera General.\nDurant el temps de Quaresma, el seu pas per la nostra comunitat ha estat una invitació a "enfortir els nostres cors", a viure renovant constatment el nostre "Sí" al Senyor en tots aquells que comparteixen la vida amb nosaltres.\nVISITA DE LA MARE GENERAL DE LES MISSIONERES CROAD...


jordivillacampa 16 desembre 2006\nMentre em vaig llegint el llibre m'arriben les olors que desprenen les lletres que hi ha impreses. Fins i tot puc arribar a sentir fàstic o agrat de totes elles. La seua lectura m'enganxa molt, potser massa. En pocs dies m'acabo el llibre i m'ha agradat tant que necessito veure la pel·lícula ràpidament.\nDiuen, com és normal, que les pelis són més fluixes que els llibres. No és d'estranyar, en un llibre un s'explaia i en una pel·lícula s'ha d'anar per feina. La peli ha quedat llarga, dues hores i una mica més. Tan se val, no se'n fa.\nCom ja m'havia passat amb el llibre, quan la veig arribo a sentir les olors que despren la pantalla. Sembla estrany i ho és. Mai m'havia succeït però tinc aquesta sensació. La banda sonora hi ajuda. Quan s'acaba la pel·lícula no puc parar d'olorar per tot arreu. Quina obsessió! Crec que he de descansar de tant perfum, n'estic embriagat.\nA l'arribar a casa afegeixo una nova cosa a la carta als Reis: un perfum.\nPrevious post De visita\nNext post Reposacaps


La fiscalia no presentarà recurs contra l’absolució dels Nou dels Lledoners\nLa Generalitat ja havia anunciat que no presentaria recurs contra la sentència, de manera que amb la decisió de la fiscalia és ferma\nLa fiscalia no presentarà recurs contra l’absolució dels Nou dels Lledoners, de manera que la decisió judicial és ferma. La Generalitat ja va avançar que no presentaria recurs contra l’absolució. Els acusats s’enfrontaven a penes de fins a set anys de presó per suposats aldarulls durant els trasllat dels presos polítics a Madrid (2019).\nUn judici indignant i una situació insostenible, fins i tot per als Mossos\nSegons que han informat a EFE fonts judicials, la fiscalia ha decidit de no interposar un recurs contra la sentència absolutòria, dictada el 19 de novembre passat per la titular del jutjat penal número 3 de Barcelona, per la manca de possibilitats que prosperi. Cal recordar que durant el judici, la fiscalia i la Generalitat van retirar les peticions de pena contra sis dels Nou dels Lledoners.\nPer als altres tres, acusats d’haver colpejat a diversos agents dels Mossos, la jutgessa en va acordar l’absolució perquè els agents no van aconseguir d’identificar l’autor de les suposades agressions. En la sentència, la jutgessa va ressaltar que els agents ferits van testificar en el judici que desconeixien qui els havia ocasionat les lesions, “per la qual cosa, sense poder identificar l’autor o autors dels mateixos difícilment pot atribuir-se cap responsabilitat penal, o civil, als acusats”.


[Prèvia J11] Allargar la bona dinàmica Prèvies\n[Prèvia J11] Allargar la bona dinàmica\nEl primer equip de l’AE Prat rep el Llagostera en la darrera jornada de la primera volta de competició. Els de Dólera cercaran la segona victòria de l’any en el segon compromís de 2021.\nEl Prat rep diumenge un vell conegut dels potablava, el Llagostera. Els pratencs es veuran les cares amb un equip que ha aconseguit aquesta temporada aixecar la Copa RFEF davant Las Rozas.\nPedro Dólera: “El triomf de dimecres ens ha donat molta confiança a tots. Son tres punts que ens tornen a reenganxar a la classificació. Hem fet un canvi de dinàmica a casa, i volem seguir amb la dinàmica aquest diumenge davant un equipàs”.\nEn el capítol de baixes, Pedro Dólera no podrà comptar amb Gerard Puigoriol ‘Putxi’, sancionat.\nDiumenge rebem la visita d’un club que porta molts anys fent les coses bé, el Llagostera. Els almogàvers arriben després d’empatar al darrer partit de l’any passat davant l’Olot a Llagostera (1-1). Actualment, els blaugrana son vuitens a la taula classificatòria amb onze punts, dos més dels que suma l’AE Prat.\nPedro Dólera: “Serà un partit molt diferent al que vam viure dimecres. Tenen un estil de joc més directe, son molt bons a les segones jugades, i haurem d’estar molt atents per aturar-ho. Tenen un gran poder al joc aeri amb futbolistes com Sascha o David. Haurem d’estar molt concentrats per a sortir victoriosos”.\nRival: UE Llagostera (8è classificat amb 11 punts)\nHorari: diumenge 10 de gener de 2021, a les 12h.\nÀrbitre: Lou Ballano, de la delegació aragonesa.


A la recepta del bonítol encebat deia que vaig anar a veure en Jordi Vila per buscar assessorament. Volia que em proposés peixos de cost baix per fer una sarsuela apta per a butxaques en temps de crisi. Però, un cop feta, he arribat a la conclusió que una sarsuela s'ha de fer amb el que toca. No és que quedés malament, ni de bon tros. En segons quins plats pots fer de més o de menys, però, en aquest cas, o es fa en tota la seva plenitud o no cal posar-s'hi. O sigui que, així us l'explicaré, amb tota la metralla.\nLa sarsuela és un dels grans plats de peix de la cuina catalana. Una barreja de peixos, crustacis i mol·luscs, que ben cuinada pot esdevenir un plat deliciós. Plat molt conegut a la Barcelona de principis del segle XX i molt difós a la Costa Brava dels inicis del turisme. A poc a poc, els suquets, en què el tret diferencial és que el protagonisme és d'un sol tipus de peix, han anat desplaçant la sarsuela de les primeres posicions gastronòmiques del país.\nEl cas és que no teniu una sola versió. A la Costa Brava, on a la sarsuela també es cuinava llagosta, rebia el nom d'Òpera.\nL'estona que estareu per cuinar-la és d'una hora a una hora i mitja. A la llista de productes que us proposaré, potser hi haureu d'afegir una bona música de fons i una copa de garnatxa blanca per acompanyar l'estona que estigueu a la cuina, amb la resta de l'ampolla a la nevera. El motiu és ben senzill, cuinar aquest tipus de plat és un esdeveniment, i els esdeveniments s'han de gaudir al màxim.\nPer a 4 persones us farà falta:\n4 rodelles maques de lluç d'uns 150 gr. cada una\n4 talls de llom de rap també d'uns 120-150 gr.\n4 sípies no gaire grosses, netes i partides per la meitat\n4 calamars nets\n350 gr. de musclos\n2 cebes de figueres ben picades\n3 o 4 tomàquets de pera ratllats\n1 copa de xerès sec o vi blanc sec. Pot ser de la mateixa garnatxa que us he proposat que us acompanyi per la cuita\nFarina, sal, pebre, pebre vermell dolç i oli.\nPer fer aquest plat, us caldrà una bona cassola, on el peix no quedi apilat sinó el lluç s'acabarà trencant.\nPoseu les cloïsses en aigua freda i sal una estona perquè perdin la poca sorra que porten.\nNetegeu els musclos i traieu-los-hi la barba que surt de dins la closca.\nCoeu per separat la closca en dos recipients amb un xic d'aigua. Jo, a casa, per controlar-ne la cocció, els poso al cassó just quan l'aigua bull, el tapo i just quan arrenca a bullir vaig destapant i traient, amb l'ajuda d'unes pinces, els musclos o les cloïsses quan es van obrint, així no es passaran. Un cop cuita la closca la cobreixo amb la mateixa aigua de la cocció colada. I si n'hi ha alguna que no s'ha obert, la llenço directament, és morta o és plena de terra, i espatllaria el resultat final.\nEl brou de la closca l'utilitzarem més endavant com a fumet per la sarsuela. En cas dels musclos, els retiro la closca buida de carn perquè no facin tant volum.\nPoseu la cassola al foc. Mentre es va escalfant, eixugueu el lluç i el rap amb un drap o paper de cuina i els salpebreu. Quan la cassola sigui calenta aboqueu-hi força oli d'oliva i enfarineu el peix. Espolseu-ne l'excés de farina i aneu-lo posant a la cassola. Quan sigui daurat per un costat el tombeu. Prepareu una safata amb paper absorbent i aneu-hi deixat el peix a mesura que sigui daurat pels dos costats. Retireu-ne el paper absorbent abans que s'enganxi al peix.\nApugeu el foc de la cassola i marqueu-hi els escamarlans i les gambes. Heu de ser ràpids perquè han de deixar el gust a la cassola però ni s'han de coure gairebé gens. Marqueu-los d'un costat, els gireu, afegiu una copa de brandi i retireu-los just quan s'hagi evaporat.\nA la mateixa cassola afegiu la sípia sense salar i, si cal, una mica més d'oli. Quan siguin ben rosses i comencin a esclatar aboqueu-hi la ceba picada, dos o tres grans d'all aixafats, la fulla de llorer i un polsim de sal. Abaixeu el foc i aneu remenant perquè es vagi desenganxant el rostit que ha quedat agafat a la cassola.\nQuan la ceba hagi agafat color i comenci a estar tova, afegiu-hi els tomàquets ratllats. Aneu remenant de tant en tant. El sofregit s'ha d'anar enfosquint a mesura que agafa textura de confitura.\nQuan el tomàquet hagi perdut gran part d'aigua, tasteu-lo i, si és àcid, tireu-hi un polsim de sucre. Més endavant afegiu-hi una culleradeta de cafè de pebre vermell dolç, remeneu ràpidament i aboqueu-hi la copa de xerès sec.\nUn cop hagi evaporat l'alcohol, poseu-hi els talls de peix i el brou de les closques. Si a la safata del peix ha quedat aigua residual, afegiu-la també a la cocció. Tapeu la cassola.\nMentre arrenca a bullir, no massa fort, trinxeu dos grans d'all al morter i, quan sigui una pasta, deixateu-los amb una mica d'oli.\nCom que el peix ja era mig cuit, quan faci dos minuts que està bullint, afegiu les gambes i els escamarlans amb una mica de gràcia, també tota la closca, l'allioli negat i sacsegeu lleugerament la cassola, torneu-la a tapar i que bulli 2 minuts més. Si cal, afegiu-hi una mica d'aigua o fumet blanc.\nPassada aquesta estona, tireu per sobre el julivert picat, torneu a tapar la cassola i deixeu que infusioni dos minuts més. Ja el podreu servir.\nEl podeu acompanyar amb arròs blanc, i no us en podreu estar de sucar pa al plat o directament a la cassola.\nTeràpia de confinament: Bonítol encebat


LLETRES A MAHALTA: 8- De la font a la mar -la nostra pàtria antiga-\n8- De la font a la mar -la nostra pàtria antiga-\nL'amor és un misteri ple de matisos. El teu mail d'ahir m'ha deixat completament descol·locat. Dius que vols apartar-te de la meva vida perquè el temps ha deixatat la relació, perquè creus que el millor ja ho hem viscut i ara només vindrien les ombres, les runes, la pena... T'allunyes amb determinació, com si aquests mesos haguessin estat un somni del qual despertes, un somni inversemblant que no podia durar ("amb data de caducitat", deies tu). Ara decideixes sufocar-lo. No t'ho retrec. Volem tocar els núvols sempre, el cel, però tard o d'hora ens adonem que tenim els peus a terra.\nL'amor és un misteri ple de matisos. T'entenc. No podíem forçar els fets. Tu amb la teva entrega incondicional; jo amb la meva reserva, frenant-me, per por o per prudència, per incapacitat emocional. No ho sé ben bé.\nDius que compti amb tu com amiga, però no veig gaire clara aquesta opció. Potser tens raó quan afirmes que comença una nova etapa. "No donis res per fet", m'has dit. Ens trobarem molt a faltar...\nSom ànimes lliures. Hi ha un horitzó. Tenim les ales. Em sento sol. He de ser home.\nGràcies, Mahalta, pel teu amor, el teu recolzament, la teva generositat... No he sabut o no he pogut donar-te tot el que volies, el que et mereixes. Allò que hem viscut plegats queda dins nostre, ens acompanyarà sempre.\nEt desitjo de cor tota la sort del món. No t'oblidaré mai.\nPublicat per Toni Ros a 23:38\nMahalta 22 de març de 2010 a les 18:09\nLa supervivència passa per la idea de la perduració sense trànsit (immortalitat) on el guerrer s'imposa per sobre de l'amor i deixa enrere els records, amb l'egoisme d'un déu, esperant aconseguir el seu Graal... ¿Però on va tan perdut el meu jo, de si mateix? No estarà en el camí del Graal fins que em miri als ulls i vegi el pou de la meva ànima.\n7- I escolto la teva aigua, tremolosa i amiga\n6- Sento, com si em seguís, el teu batec suau


Inici > El CREC obre un segon espai de coworking a Barcelona\nCREC Eixample. 2016. Font: Coworking Spain . Llicència: Tots els drets reservats\nL'espai de coworking Centre de Recursos per a Emprenedors i Ciutadans  (CREC) de Poble-sec de Barcelona obrirà un nou centre a la Dreta de l'Eixample. El projecte considera demostrat que el coworking esdevé una alternativa real al lloguer d'oficines i aporta el valor afegit de generar xarxes i sinergies entre les iniciatives que acull.\nEl nou CREC  obrirà portes després de l'estiu i tindrà capacitat per a 120 professionals. El local de 700m2 té dues plantes amb accés a peu de carrer i s'ubicarà al número 672 de Gran Via de les Corts Catalanes. Aquesta planta estarà destinada majoritàriament a perfils freelance que necessiten d'un espai per treballar, però també se celebraran esdeveniments (fires, presentacions, etc.) durant els caps de setmana, com ja es fa al CREC del Poble-sec. A més, per primera vegada, es crea un àrea d'espais privats per equips per a aquells projectes que necessiten certa intimitat per desenvolupar la seva activitat. El nou CREC Eixample també comptarà amb sales de reunions, una sala de formació, un office i una àrea de relax.\nEn motiu de la inauguració del nou espai, el CREC llença la campanya "Preestrena": les 25 primeres persones que reservin la seva plaça al nou espai obtindran un descompte de 80 € al mes durant el primer any de funcionament del CREC Eixample. Aquesta oferta és vàlida per a la tarifa de dia complet -amb un lloc fix que podran escollir sobre pla- o la flexible, amb posició variable.\nEl CREC va néixer el gener del 2013 amb el propòsit de donar suport a tots aquells que han trobat en l'autoocupació i l'emprenedoria una sortida professional i personal. Des d'aleshores, prop de 200 professionals -homes i dones d'entre 25 i 55 anys- de sectors diversos com l'audiovisual (realitzadors, fotògrafs, periodistes ...), la traducció, el màrqueting o el disseny, entre d'altres, han desenvolupat els seus projectes professionals des del CREC Poble-sec.\nSi teniu qualsevol dubte o necessiteu ampliar informacio, podeu trucar al 931.165.585 (Vanesa Carrasquilla) o enviar un mail a vanesacarrasquilla@crec.cc .\nURL d'origen: https://punttic.gencat.cat/article/el-crec-obre-un-segon-espai-de-coworking-barcelona


Rajoy planteja una jornada laboral que acabi a les 18:00 hores i el canvi del fus horari\nEl president del Govern en funcions, Mariano Rajoy , ha anunciat la seva intenció de promoure un acord polític i amb els agents socials perquè la jornada laboral , amb caràcter general , finalitzi a les sis de la tarda a Espanya.\na més de la jornada laboral fins a les sis de la tarda, ha promès promoure un "banc d'hores" per que els treballadors disposin de temps per a la conciliació i un "segell" per a les empreses que la facilitin i que tindrien també avantatges fiscals.\ntambé ha proposat el canvi del fus horari per que Espanya tingui el del meridià de Greenwich com el Regne Unit i Portugal , així com augmentar en deu dies els permisos de paternitat per a pares que siguin discapacitats o els seus fills ho siguin, i deu dies més als pares de famílies nombroses .\nEl vicesecretari de Sectorial del PP, Javier Maroto, ha explicat als periodistes que aquestes mesures s'implementaran en la pròxima legislatura si els populars aconsegueixen formar govern o es recolliran en el seu programa electoral si es convoquen comicis.\nMaroto ha admès que l'aplicació de la nova jornada laboral requerirà d'un pacte entre els grups polítics i, especialment, d'un acord entre els agents econòmics i socials, i ha matisat que no es s'aplicarà en serveis públics o empreses amb activitat vespertina o nocturna que tinguin implantats diversos torns horaris.\nPel que fa al canvi de fus horari, proposat en l'acord polític entre PSOE i Ciutadans, el dirigent popular ha explicat que el PP li dóna suport perquè es tracta d'una iniciativa que compta amb un ampli consens social.\nel "banc d'hores", que es utilitzaria per a tasques de conciliació familiar, com assistir a reunions escolars, s'estipularia en els convenis col·lectius i el seu ús s'autoritzaria quan aquesta activitat s'acrediti adequadament.\nPel que fa al "segell" a les empreses que ajudin a la conciliació familiar, els aportaria avantatges fiscals i milloraria la seva reputació social , com passa ara amb les bones pràctiques mediambientals.\nAquest segell distingiria a les empreses que apliquin horaris racionals, flexibilitzin l'hora d'entrada i de sortida del torn de treball, fomentin el teletreball parcial o creuen guarderies, segons alguns exemples citats per Maroto.


La Cambra de Comerç fomentarà les noves tecnologies a les pimes - Diari de Girona\nLa Cambra de Comerç fomentarà les noves tecnologies a les pimes\nCol·laborarà en el pla Pimestic per coordinar i supervisar els grups que assessoraran les empreses\ngirona | ddg 30.11.2009 | 01:00\nLa Cambra de Comerç fomentarà les noves tecnologies a les pimes Diari de Girona\nEl secretari de Telecomunicacions i Societat de la Informació del Departament de Governació i Administracions Públiques, Jordi Bosch, i el president de la Cambra de Comerç de Girona, Domènec Espadalé, han signat recentment un conveni de col·laboració per desenvolupar accions definides en el marc del pla Pimestic a la demarcació de Girona.\nEl conveni té com a objectius la difusió i promoció del pla Pimestic, la realització de jornades de sensibilització per impulsar l'ús de les TIC a les petites i mitjanes empreses i l'assessorament a empreses de l'àmbit territorial de la demarcació de la Cambra de Comerç de Girona, per millorar-ne la competitivitat basant-se en l'ús de les tecnologies de la informació i la comunicació.\nEn aquest sentit, el conveni estableix que la Cambra de Comerç de Girona serà un agent coordinador del Servei d'Orientació Pimestic, i que, per tant, s'encarregarà de coordinar i supervisar els grups d'orientadors tecnològics que assessoraran les empreses del seu àmbit d'actuació. Així mateix, el conveni signat preveu el desenvolupament de l'Anuari Digital de Girona, que està elaborant la Fundació OTIC (Observatori de les TIC de Girona) i que té com a objectiu fer una diagnosi anual sobre l'evolució de l'economia i la societat del coneixement a les comarques gironines.\nDurant l'acte de signatura, Bosch va destacar "la importància de comptar amb agents com la Cambra de Comerç de Girona per fer arribar a les petites i mitjanes empreses els avantatges d'incorporar les TIC als seus processos productius".\nUn cop formalitzada la signatura, el secretari de Telecomunicacions i Societat de la Informació del Departament de Governació i Administracions Públiques, acompanyat del president de la Cambra de Girona, va inaugurar la jornada Pimestic sobre la seguretat informàtica que va tenir lloc a la Llotja de Contractació de Girona, i que va comptar amb l'assistència d'una seixantena de gerents i directius d'informàtica de petites i mitjanes empreses de la comarca i la seva àrea d'influència.\nLa jornada s'emmarcava dins el pla Pimestic, que pretén exposar els avantatges de la implantació de les tecnologies de la informació i la comunicació per a la productivitat de les petites i mitjanes empreses catalanes, i va tenir com a tema la seguretat dels sistemes d'informació i dels equips informàtics a les pimes catalanes. En aquest sentit, es van explicar els riscos existents en seguretat i com prevenir-los amb les TIC per evitar que les empreses perdin diners i competitivitat, a partir d'exemples reals i de l'exposició, a càrrec de l'expert Ernest Taulé, del cas exitós de la consultora Dartem, empresa amb experiència en consultoria de seguretat informàtica a la petita i mitjana empresa de les comarques gironines.\nBosch va assegurar que les empreses gironines "estan adoptant amb eficiència les noves tecnologies i les mesures de seguretat informàtiques necessàries per convertir els seus sistemes d'informació en eines segures", i va matisar que cal seguir en aquesta línia perquè la competitivitat de les comarques gironines dependrà en bona mesura de l'optimització d'aquests recursos tecnològics.


Publicat per somvalorsocialwp el 12 febrer 2021 12 febrer 2021\nNeix de la il·lusió de crear un món propi dins de Fundació Tallers.\nLa felicitat que senten les persones que treballen a la Fundació Tallers creant peces artesanals. Sentint-se realitzades, incloses, independents, que formen part d’una comunitat que treballa unida i amb molt d’esforç. Els beneficis van destinats a generar felicitat a persones amb discapacitat intel·lectual, realitzades a mà per transmetre felicitat i benestar.\nLa felicitat que sent qui compra i regala una peça única i genuïna, pròxima i amb un valor social.\nLa felicitat que sent qui rep un regal tant especial.\nSón clauers, pulseres, collarets i arracades i tenen un packaging amb un disseny únic i atractiu.\nL’Olivera – Vi i oli\nAvui us presentem: L’Olivera és una cooperativa d’integració social, que incorpora persones amb dificultats que participen activament en tot el procés. I estan convençuts que el treball és una experiència vital i emocional. Amb aquesta Saber més…


Oli d'oliva verge extra 500ml - EMPOODY, productos de l'Empordà\n100 % Argudell – AUTÒCTONA DE L’EMPORDÀ –Recollit manualment i mecànicament. Primera extracció en fred.\nOli amb un esquema aromàtic fruitat, lleugerament perfumat amb notes de poma, fulla de figuera i pell de llimona. A nivell gustatiu manté l’expressió fruitada mostrant-se alhora molt net i un punt dolcenc. Amb una amargor ajustada i molt agradable, en bona harmonia amb una nota picant que aporta una gran vivesa. Es presenta fresc i suau. Equilibrat i de gran finor, la boca encara aporta uns tocs delicats de pinyó, carxofa i tomata a la planta.\n500 ampolles de 375ml.\nConfitura de Prunes especiades\nSeitons amb vinagre 120g\nConfitura de Cireretes d’Arboç\nCONFITURA DE CARBASSA I CÍTRICS Gràcies per ser tan especial


MUSONS, JORDI ARPA Ref. 9788417623753 Ver otros productos del mismo autor\nQuè està canviant en el sistema educatiu? En què coincideixen les escoles més innovadores de tot el món? Com afectarà l'ús continuat de la tecnologia en l'aprenentatge? De quina manera s'haurien d'abordar la desigualtat educativa i el fracàs escolar?\tAquest llibre és la millor guia possible per a d...


Notícies | NutriEstil&Esport - Part 2\nNeix el projecte Mimenudiario\nBon dia i feliç dijous! Avui ens agradaria presentar-vos el naixement d’un nou projecte que engega, en el que la nostra nutricionista, Sonia González, és membre del seu equip: Mimenudiario. Quina és la meta del projecte Mimenudiario? L’objectiu és millorar la teva alimentació, i no només a casa, sinó que la nostra idea va mésLeer más sobre Neix el projecte Mimenudiario[…]\nNova incorporació al Centre!\nBenvinguda Laia!Us presentem al nou membre de l’equip NutriEstil&Esport, la Laia Garcia, que aquest mes de gener s’ha incorporat al nostre equip per oferir-nos un nou servei en Fisioteràpia. La Laia, és graduada i col·legiada en fisioteràpia a la Fundació Universitària del Bages des de l’any 2013,durant la seva trajectòria universitària es va decantar perLeer más sobre Nova incorporació al Centre![…]\nEstem d’enhorabona!! Seguim ampliant serveis al Centre. Per celebrar-ho amb tots vosaltres us oferim fins a finals de mes descompte en la primera visita.\nLa nutrició esportiva avança a passos de gegant, per tant la formació continuada i de qualitat és imprescindible per donar un servei de màxima professionalitat, tal com exigeix el Codi Deontològic del Dietista-Nutricionista. Amb la intenció de poder oferir un millor servei en Nutrició Esportiva vaig decidir matricular-me a la I Edició del Postgrau enLeer más sobre Finalitzat el I Postgrau en Nutrició i Dietètica aplicada a la Activitat Física i l’Esport[…]\nNova incorporació al Centre! Servei de Traumatologia\nHola a tothom! A partir d’ara comptarem amb un traumatòleg a l’equip… Ens agrada donar bones notícies, ampliem plantilla!!! A partir d’ara comptem amb un traumatòleg a l’equip. Es tracta de la Dra. Eugènia Miranda, amb més de 15 anys d’experiència fent de traumatòleg. En plantilla del Hospital de Santa Tecla des de fa 8Leer más sobre Nova incorporació al Centre! Servei de Traumatologia[…]